Kenterberijas Svētā Mārtiņa baznīca
Svētā Mārtiņa baznīca (angļu: Church of St Martin) ir 6. gadsimtā celta baznīca, kas atrodas Anglijas pilsētā Kenterberijā. Kalpojusi kā karalienes Kentas Bertas kapela un mūsdienās ir senākā nepārtraukti darbojusies draudzes baznīca Lielbritānijā. 1988. gadā kopā ar Kenterberijas katedrāli un Svētā Augustīna abatiju Svētā Mārtiņa baznīca tika iekļauta UNESCO Pasaules mantojuma sarakstā.